Peeter Tooming

**Peeter Tooming** (1. juuni 1939 Rakvere – 17. mai 1997 Tallinn) oli eesti fotograaf, dokumentaalfilmirežissöör ja -operaator.

Töötas aastail 1961–1994 Tallinnfilmis dokumentaalfilmide režissööri ja operaatorina.

Ta pälvis kahel korral (1971 ja 1976) Rahvusvahelise Fotokunsti Föderatsiooni (Federation International de l'Art Photographique) FIAP kuldmedali ja AFIAP nimetuse (Artist FIAP, 1979). 

## Elukäik ja looming

### Looming fotograafina
Tooming rõhus oma töödes ja manifesteerivates kirjutistes optika ja fotokeemia pakutavatele pildikeele subjektiveerimise võimalustele. Ennekõike esitas ta modernistlikke arusaamu pildiruumi iseseisvusest argikogemuse suhtes. Infrapunase filmi, filtrite ja keemiliste eritehnikate kasutamine šokeeris vaatajaid tonaalsete vahekordadega. Tüüpiline oli ka lainurkobjektiivi (Russar 20 mm) kasutamine ja fotode füüsiline deformeerimine. Omaette liini Toominga fotoloomes moodustas kontseptuaalne fotokasutus ("55 aastat hiljem" koos Carl Sarapiga, "Fotorondo", "Ühe päeva lugu", "Kahemõõtmeline tere" jmt). 

## Fotoloomingu näiteid

Peeter Tooming "Miks" 70.jpg|"Miks" (1970)
Peeter Tooming "Kaldal II" 73.jpg|"Kaldal II" (1973)
Peeter Tooming "Tants pärast õhtusööki" 74.jpg|"Tants pärast õhtusööki" (1974)
Peeter Tooming. Paadid 1976.jpg|"Paadid" (1976)
Peeter Tooming "Mees" 77.jpg|"Mees" (1977)
Peeter Tooming "Valge hobune" 77.jpg|"Pääsemisvõimalus" ("Valge hobune", 1977)


## Isikunäitusi
Tooming koostas oma fotodest üle 120 isikunäituse ning osales ligi 300 rahvusvahelisel fotokonkursil ja -näitusel. 

2019 "Mees valgel hobusel: Peeter Tooming 80"; galerii Pallas, Tartu; Haljala rahvamaja; Rakvere galerii; Sakala Keskus; Hiiumaa Muuseum; Kuusalu rahvamaja; Kunda klubi; Valga Muuseum jm (kuraator Peeter Linnap, teostus Andrus Kannel)

2018 "Siin ma olen. Peeter Toominga mustvalged fotod aastatest 1970–1985"; Vastseliina rahvamaja

2014 "Fotokunstnik Peeter Tooming 75"; Tõstamaa mõisa kinokelder

2013 "Ajajoon. Peeter Toominga mustvalged fotod"; Tõstamaa mõisa kinokelder

2013 "Siin ma olen. Peeter Toominga mustvalged fotod aastatest 1970–1985"; TAM Galerii

2009 "Teerajaja. Peeter Tooming"; Raevangla fotomuuseum, Tallinn 

2004 "Peeter Toominga mälestusnäitus"; Haljala rahvamaja

1999 "Tabamatu Tooming"; mälestusnäitus Raevangla fotomuuseumis, Tallinn

1996 "30-aastane fotologu Raevanglas"; Raevangla fotomuuseum, Tallinn

1995 "55 aastat hiljem"; Pärnu Muuseum

1995 "Kahemõõtmeline tere"; Raevangla fotomuuseum, Tallinn

1995 "55 aastat hiljem"; Raevangla fotomuuseum, Tallinn

1995 "Peeter Tooming. Retrospektiiv"; Läti Fotomuuseum, Riia

1994 "Sina, Jõgi"; Kohtla-Järve Põlevkivimuuseum

1993 "Minu Eestimaa"; Zebra galerii, Karjaa/Ekenäs, Soome

1987 "50 aastat hiljem"; Kiek in de Kök, Tallinn

1986 "Teekond Tartust Viljandi"; Kiek in de Kök, Tallinn

1985 "Laiulugu"; Kinomaja galerii, Tallinn

1985 "Lähenemine puule"; Kiek in de Kök, Tallinn

1985 "Sina, jõgi"; Kiek in de Kök, Tallinn

1983 "Ühe päeva lugu"; Vilnius Fotogalerijos, Leedu

1983 "Kõik rajad lõpevad meres"; Kiek in de Kök, Tallinn; Tartu Linnamuuseum, Kärdla TK, Kohtla-Järve Põlevkivimuuseum; Tartu Zooloogiamuuseum

1982 "Fotorondo"; Kiek in de Kök, Tallinn

1982 "Fotorondo"; Kohtla-Järve Põlevkivimuuseum

1981 "Selected Photographs"; Artists Club, Torino, Itaalia

1981 "Milano Circolo Fotografico Milanese"; Milano, Itaalia

1981 "Gruppo Fotografico il Cupolone"; Firenze, Itaalia

1980 "Selected Photographs"; Schaufenstergalerie, Viin, Austria

1980 "Igas tulekus on minek"; Kiek in de Kök, Tallinn; Haapsalu Kultuurimaja

1979 "Selected Photographs"; Šiauliai Fotomuuseum

1979 "Selected Photographs"; Riga Municipal Museum, Riia

1979 "Selected Photographs"; Photography gallery, Příbor, Tšehhoslovakkia

1979 "Selected Photographs"; Galeria Sztuki Wspolczesnej PSP, Varssavi, Poola

1979 "Tagasipöördumine koju/Returning Home"; Kiek in de Kök, Tallinn

1978 "Selected Images"; Panther Passage Galerie, Linz, Austria

1978 "Selected Images"; KTF Fotogaleria, Kraków, Poola

1977 "Ühe päeva lugu"; Kiek in de Kök, Tallinn

1977 "Selected Photographs"; Focus Gallery, Ljubljana, Sloveenia

1976 "Peeter Tooming. Valitud fotod"; Kiek in de Kök, Tallinn

1976 "Peeter Tooming. Valitud fotod"; Rakvere Muuseum

1976 "Peeter Tooming. Valitud fotod"; Võru Muuseum

1976 "Peeter Tooming. Valitud fotod"; Kärdla Kultuurimaja, Hiiumaa

1976 "Peeter Tooming. Valitud fotod"; Haapsalu Kultuurimaja

1976 P. Kraas, A. Doblovolski, P. Tooming; Kiek in de Kök, Tallinn

1973 "Peeter Tooming. Selected Photographs"; 4 näitusepaika Tšehhoslovakkias

1972 "Selected Photographs"; Fotograficka Galeria, Děčín, Tšehhoslovakkia

1972 "Ühe suve lugu"; Kiek in de Kök, Tallinnhttps://www.ester.ee/search~S1*est/X?searchtype=X&searcharg=Tooming%20mees%20valgel%20hobusel&searchscope=1&SORT=DZ&extended=0&SUBMIT=OTSI

### Fotokirjutised ja -kriitika
Peeter Toominga sulest on ilmunud 15 fotoraamatut ja -albumit. Eesti fotokunsti ajaloo seisukohalt on oluline fotoraamatute sari "55 aastat hiljem", mille loomiseks käis Tooming Virumaalt pärit fotomehe Carl Sarapi jälgedes ja proovis jäädvustada viimase pildistatud kohti üle poole sajandi hiljem. Fotopublitsistlikus teoses "Maantee kutsub" on teksti ja foto abil ühte ja sama kohta kirjeldanud Peeter Toominga isa Osvald Tooming (1920.–1930. aastad) ja Peeter Tooming ise (1980.–1990. aastad). Peeter Tooming avaldas ligikaudu tuhat fotoalast artiklit ja esseed, mis ilmusid kohalikes päevalehtedes, ajakirjades ja rahvusvahelistes teadusväljaannetes nagu "History of Photography" jm.    

### Akadeemilised kirjutised
"Aadu Treufeldt (1874–1956). Estonian photographer", History of Photography, nr 1, 1978, lk 23–28

"The Manufacture of Photographic Plates in Estonia" (lühilugu + 2 reprot), History of Photography, 1980, jaanuar

"Estonian scene" (Karl Täht), History of Photography, nr 4, 1981, lk 304 

"Carl Bulla", History of Photography, 1984, jaanuar-märts

"Transparent Purpose" (Bernhard Lais), History of Photography, 1985, jaanuar-märts

"Original Talbot photographs in Estonia", History of Photography, 1985, aprill-juuni

"Fatal demonstration" (Charles Leroux), History of Photography, 1988, kd 12, nr 1 jaanuar-märts, lk 44 

"The Stereo-photographs of Edmund Russow", History of Photography, nr 3, 1989, lk 253–256

"Early medical photographs at the Tartu State University Library", History of Photography, nr 3, 1990, lk 231–232

"Estonian photography: The East and West", Photoresearcher (Germany), 1993, detsember

### Raamatud
Peeter Tooming (1996); kataloogis valik Peeter Toominga portree- ja aktifotodest ning ülevaade personaalnäitustest

Peeter Tooming (koostaja ja kujundaja) (1999) "Virumaa fotokillud 1936–1996: Photographic fragments of Virumaa 1936–1996"; fotoalbum; fotod Carl Sarap ja Peeter Tooming; Tallinn: Akta

Peeter Tooming (koostaja) (1997) "Eesti fotokalender 1998"; Tallinn: Printall

Peeter Tooming (koostaja) (1997) "Valga- ja Võrumaa 1934–1996"; fotoalbum sarjast "55 aastat hiljem"; fotod Carl Sarap ja Peeter Tooming; Tallinn: Huma

Peeter Tooming (koostaja) (1997) "Tartumaa 1937–1995"; fotoalbum sarjast "55 aastat hiljem"; fotod Carl Sarap ja Peeter Tooming; Tartu: Elmatar 

Peeter Tooming (koostaja) (1997) "Läänemaa. Hiiumaa. Vormsi 1937–1997"; fotoalbum sarjast "55 aastat hiljem"; fotod Carl Sarap ja Peeter Tooming; Tallinn: Printall

Peeter Tooming (koostaja) (1997) "Harju- ja Järvamaa 1937–1996"; fotoalbum sarjast "55 aastat hiljem"; fotod Carl Sarap ja Peeter Tooming; Tallinn: Kultuurkapital

Peeter Tooming (koostaja) (1996) "Tallinn ja Tartu 1938–1996"; fotoalbum sarjast "55 aastat hiljem"; fotod Carl Sarap ja Peeter Tooming; Tallinn: Huma

Peeter Tooming (koostaja) (1996) "Pärnumaa 1936–1995"; fotoalbum sarjast "55 aastat hiljem"; fotod Carl Sarap ja Peeter Tooming; Tallinn: Kultuurkapital

Peeter Tooming (koostaja) (1996) "Mulgimaa 1937–1996"; fotoalbum sarjast "55 aastat hiljem"; fotod Carl Sarap ja Peeter Tooming; Tallinn: Eesti Muinsuskaitse Selts

Peeter Tooming (1995) "Ikka fotost"; Tallinn: Eesti Raamat

Peeter Tooming (koostaja) (1994) "Saaremaa 1936–1993"; fotoalbum sarjast "55 aastat hiljem"; fotod Carl Sarap ja Peeter Tooming; Tallinn: Huma

Osvald Tooming ja Peeter Tooming (1993) "Maantee kutsub: Highway Attracts. Virumaa eile ja täna nii sõnas kui pildis"; koostaja; fotod Osvald Tooming ja Peeter Tooming; Kohtla-Järve: Ida-Viru Maavalitsus

Peeter Tooming (koostaja) (1993) "Virumaa 1937–1992"; fotoalbum sarjast "55 aastat hiljem"; fotod Carl Sarap ja Peeter Tooming; Tallinn: Huma

Peeter Tooming (1990) "Hõbedane teekond"; Tallinn: Valgus

Peeter Tooming (1986) "Tähelepanu, pildistan! Eesti foto minevikust 1840–1940"; Tallinn: Kunst

Peeter Tooming ja Viiu Härm (1984) "Sina, jõgi"; luuleraamat Tallinn: Eesti Raamat

Peeter Tooming (1983) "Foto! Foto? Foto..."; Tallinn: Eesti Raamat

Peeter Tooming (1982) "Saaremaa"; fotoalbum; Tallinn: Eesti Raamat

Viiu Härm, Ants Säde, Peeter Tooming (1979) "Valge vaikus"; luuleraamat; Tallinn: Eesti Raamat

Peeter Tooming (1979) "Fotolood"; fotoalbum; Tallinn: Eesti Raamat

Peeter Tooming (1976) "Rakvere"; fotoalbum; Tallinn: Eesti Raamat

Peeter Tooming (1976) "25 fotot"; Tallinn: Eesti Raamat

Peeter Tooming (1967) "Läbi linna"; fotoalbum; koostanud Ludvig Kruusmaa ja Boris Mäemets; Tallinn: Eesti Raamat 

### Fotokunstialased telesaated
1970. aastate algul tegi Peeter Tooming autorina Eesti Televisiooni saatesarja "Fototund" (toimetaja Kalle Kurg, režissöör Helle Karis). Sari käsitles olulisi fotoelu probleeme. Sarja raames käis võttegrupp muu hulgas Leedus, kust toodi kaasa materjali Leedu Fotokunsti Ühingu tegevuse kohta (Tooming tõi selle eeskujuks Eestile, kus vastav ühing loodi aastal 1989).  

Teise suurema rühma telesaadetest moodustavad esseistlikud kümneminutilised programmid eri teemadel: 

"PF-92" ETV, 1982. PF uusaastakaardid

"Surm kaamerakastis" (1992); kiirpiltnikud, Tallinna tänavapiltniku Jaan Kärsmann-Ennula elamustest ja surmast

"Fotograaf Helmut Newton" (1992)

"Tükeldatud naine eesti fotoloos" (1992)

"Ma tahan astuda selle foto sisse" (1992) Aadu Treufeldt

"Indiaanlased ja päevapiltnikud" (1992)

"Hispaania loomaaed" (1993) Joan Fontcuberta

"55 aastat hiljem" (1993) Carl Sarap, Virumaa jm

"Fotogaleriid ’93" (1993)

"Fotovälgu saladus" (1993) Herbert Saarnak

"Fotograaf nõiakaevus" (1993) Artur Puurand

"Läti foto : Inta Ruka lahkumine" (1993)

"Salongifoto haamri all" (1993) Peeter Linnapi artikkel „Klubilisest fotograafiast“

"Fotograaf Joel-Peter Witkin" (1994)

"Koer Filmaris" (1994)

"Soomlased Kosmosesse!" (1994) Soome fotokunsti ajaloost

"Prohvet Sachker" (1994)

"Kuningas kukkus kummuli" (1994)

"Saladuslik naine Carl Sarapi fotodel" (1994)

"Laterna magica "revisited"" (1994)

"Homo consumens" (1994)

"Taevamaa" (1994)

"Rudolfiga Saaremaal" (1994)

"Alasti spioon" (1994)

### Fotokunstielu korraldamine
Tooming oli üks fotograafide rühmituse Stodom asutajaid 1964. aastal ja "Fotoring 0" asutaja. Neist Stodom kujunes oluliseks fotoelu mõjutajaks Eestis. Tooming kirjutas eesti foto aastaülevaateid (ilmusid 1969–1987 ajalehes Sirp ja Vasar), korraldas Eesti Foto aastapreemia, Eesti Noortefoto aastapreemia ja Fotokriitika aastapreemia väljaandmist koos Toomas Varekiga. Peeter Tooming oli Fotomuuseumi alusepanija Tallinna Linnamuuseumi Raevanglas, mitme seminari (2003 "Fotograafia ja kunst" Tartu Kunstimuuseumis, 2004 "Fotograafia ja Film" Kinomajas jm) eestvedaja.

### Rahvusvahelisi artikleid Peeter Toomingast
Tooming, Peeter (1985) in: M. Auer’s Encyclopedie Internationale des Photographes

Tooming, Peeter (1983). In: Macmillan Biographical Encyclopaedia of Photographic Artists and Innovators. New York: Macmillan, lk 620

Tooming, Peeter (1982) Contemporary Photographers; McMillan, Publishers, Surrey

Sachsse, Rolf (1982). Peeter Tooming, Foto Scene, March. Portfolio

Knut Görich (1982). Fotorondo – Fotos in Estland. Camera Club, nr 1

Zažitskaja, T (1981). Tvortšestvo Peetera Toominga. Sovetskoje Foto, nr 10, lk 17

Tooming, Peeter (1981) Fotorondo. Valokuva, nr 10, lk 18

Lynch, Mary Ann (1980). Estonian photographer, Peeter Tooming: We must love our roots. Combinations, nr 5, lk 19–24

A.G. The Ideas of Peeter Tooming, Revue Fotografie (Czechoslovakia), 1979, nr 4

Garztecki, J. Wplywologia stosowona, Perspektywy, 1979, nr 11

Merkler, Franklin T. A Baltic Pictorialist. The New Pictorialist, 1977 suvi, kd 9, nr 2

Vorgestellt Peeter Tooming (1976), Fotografie, nr 9, lk 196 

## Filmilooming
1974. aastal lõpetas Peeter Tooming Tartu Riikliku Ülikooli ajakirjandusosakonna. Aastail 1961–1994 töötas Tooming Tallinnfilmis dokumentaalfilmide režissööri ja operaatorina. Ta tegi üle saja filmi, sealhulgas "Aastad" (1977).

## Filmograafia

### Režissöörina

*"Filmitud filmimist" (1962)
*"Vana Tallinn" (1965)
*"Sentimentaalne novell" (1966)
*"Koduküla" (1969, koos Peep Puksiga)
*"Hiiumaa" (1971)
*"Võrumaa küla" (1972)
*"Orel" (1974)
*"Hetked" (1976)
*"Aastad" (1977)
*"Õiglane maa" (1978)
*"Fotorondo" (1978)
*"Nõukogude Eesti" (1979)
*"Allika poole mineja" (1979)

*"Teekond konservitsehhist roosiaeda ehk Osa tõde Simo Nõmmest" (1980)
*"Sõpruspuu" (1980)
*"Elamise lugu" (1980)
*"Linnaloom" (1981)
*"Virulased" (1982)
*"Kassilaane" (1982)
*"Teekond mäe südamesse" (1983)
*"Leib" (1984)
*"Lahemaa rahvuspark" (1984)
*"Viru kolhoosi kogemustest" (1985)
*"Viiuliga" (1985)
*"Intiimne Adams" (1986)
*"Imeline järv" (1986)

*"Ilmamuutus" (1986)
*"Lahkumine Borodinist" (1988)
*"Kuidas elad, Virumaa?" (1988)
*"Fotomure" (1989)
*"Valuvesi" (1990)
*"Kuidas vallutada fotomaailma" (1990)
*"Kangelastegu on vene keeles podvig" (1990)
*"Concerto grosso" (1990)
*"Arst tuleb laevaga" (1990)
*"Tule mulle kellameheks" (1992)
*"Rabarong" (1992)
*"Kaevurite pärl" (1992)
*"Kitseküla" (1993)


### Operaatorina

*"Veel kord kevadest" (1969, režissöör Ülo Tambek)
*"Uus aeg" (1969, režissöör Vladimir Karasjov)
*"Laulupidu EXPO-70" (1969, režissöör Toivo Kusmin)
*"Orelimõtisklus" (1970, režissöör Helle Karis)
*"Kui siit pilvepiirilt..." (1970, režissöör Reet Kasesalu)
*"Lõppematu päev" (1971, režissöörid Virve Aruoja ja Jaan Tooming)
*"Läbinähtud nähtamatud" (1971, režissöörid Jüri Müür ja Eugen Rozental)
*"Eesti metsloomad" (1971, režissöör Evald Vaher)
*"Tormipüha" (1972, režissöör Peep Puks)
*"Tiit Puura – kolmat põlve sepp" (1972, režissöör Reet Kasesalu)
*"Otsin luiteid" (1972, režissöör Hans Roosipuu)
*"Loomisrõõm" (1972, režissöör Reet Kasesalu)
*"Juhan Smuul" (1972, režissöör Reet Kasesalu)
*"Võsastunud maade hõlvamise tehnoloogia" (1973, režissöör Evald Vaher)
*"Viljandi" (1973, režissöör Peep Puks)
*"Nõukogude Eesti" (1973, režissöör Reet Kasesalu)
*"Juta Lehiste" (1973, režissöör Helle Murdmaa)
*"Head teod" (1973, režissöör Reet Kasesalu)
*"Tere tulemast" (1974, režissöör Peep Puks)

*"Tallinn kutsub" (1974, režissöör Reet Kasesalu)
*"Meie aeg" (1975, režissöör Ülo Tambek)
*"Juhan Liivi lugu" (1975, režissöör Peep Puks)
*"Aastatega läbi Toompea lossi" (1975, režissöör Peep Puks)
*"Tugevad oma tões" (1976, režissöör Peep Puks)
*"Nõukogude Eesti" (1976, režissöör Ülo Tambek)
*"Hea saak...?" (1976, režissöör Ülo Tambek)
*"Tornimuusika" (1977, režissöör Ülo Tambek)
*"Tallinn" (1978, režissöör Ülo Tambek)
*"Maarjamägi" (1978, režissöör Helle Murdmaa)
*"Vitstooted" (1979, režissöör Peep Puks)
*"Oma pill" (1979, režissöör Helle Murdmaa)
*"Mees ja mänd" (1979, režissöör Jaan Tooming)
*"Eksoodid ja nende kasutamine" (1979, režissöör Peep Puks)
*"Tallinn 80" (1980, režissöörid Andres Sööt ja Valentin Kuik)
*"Rada vabaks!" (1981, režissöörid Hans Roosipuu ja Toivo Elme)
*"Tõnu Kaljuste täna, 1982" (1982, režissöör Helle Murdmaa)
*"Liikumine terviseks" (1984, režissöör Hans Roosipuu)
*"Riigivanem" (1991, režissöör Mark Soosaar)


## Tunnustus
* 2001 Eesti Kultuurkapitali audiovisuaalse kunsti aastapreemia (postuumselt, koos Jüri Sillartiga; dokumentaalfilmi "Peeter" eest)

## Mälestuse jäädvustamine
Peeter Toominga võitlusest raske haigusega (amüotroofne lateraalskleroos ehk ALS) ja tema tööst on Jüri Sillart loonud dokumentaalfilmi "Peeter".

1999. aastast antakse välja Peeter Toominga fotopreemiat.

## Isiklikku
Tema isa oli kirjanik Osvald Tooming, vend teatrilavastaja Jaan Tooming.

## Viited

## Kirjandus
* Peeter Tooming. "Foto 1970" (Fotograafia osast ühiskonnas, fotoelu probleemidest ja saavutustest Eestis: organiseerimine, näitused, telesaade "Fototund" jm.) – Edasi nr. 85 ja 91, 11.04.1971 ja 18.04.1971. 
* Peeter Tooming. "55 aastat hiljem" (Harju- ja Järvamaa 1937–1996; Läänemaa. Hiiumaa. Vormsi 1937–1994; Mulgimaa 1937–1996; Pärnumaa 1936–1995; Saaremaa 1936–1993; Tartumaa 1937–1995; Tallinn ja Tartu 1938–1996; Valga- ja Võrumaa 1934–1996; Virumaa 1937–1992). Peeter Tooming on pildistanud aastakümneid hiljem täpselt samu paiku, mis Carl Sarap. Tekst eesti ja inglise keeles. 
* Peeter Linnap. "Peeter Tooming – mees valgel hobusel / Man of Light". Tartu, Kõrgem Kunstikool Pallas 2017. ISBN: 9789949964574. Tekstid eesti ja inglise keeles.